**ЛЕГЕНДА О СВЕТОМ САВИ**

 **Немања:** Господе Боже, дај нам по благости твојој да доживимо још једно мушко дете које ће бити утеха душе наше, на чијој ћемо руци легавши починути

\*\*\*\*\*\*\*\*\*\*\*\*\*\*\*\*

 Видиш ли жено, како нам је дете кротко и чисто? Љуби сиротињу, као ретко ко, мрзи младићке песме и пијанке. Вукан је јак и напрасит, Стефан нежне природе, а Растко, нека буде утеха душе наше и мелем! Њему се највише надам! Шта ће српска земља без потомака? Србији треба владар који ће српску земљу ујединити и оснажити, од паганске вере је у хришћанску преобратити! Краљица је уснила чудан сан

 \*\*\*\*\*\*\*\*\*\*\*\*\*\*\*\*

 **Краљица:** Уснила сам чудан сан. На пропланку шуме лежи тек рођено дете. Вуци га милују и причају му , име му је Растко, ја ћу бити мати божијег детета које ће се отргнути из нашег наручја и отићи у божју кућу. Вуци ће га штити, птице разумети његов говор, а народ ће му се клањати, и веровати у његова чуда. Кад мане руком, дажд ће у сунчани дан претварати, болне исцељивати и сиромахе спасавати! Срби ће у њега као у свога Исуса гледати, и покољења далеко испред нас, његово ће име славити! Али гле, видим једно велико брдо дим, прах, крв, и чудан знак!. Руке његове ће бити чудотворне, а реч свемоћна! Па нека тако буде!

 \*\*\*\*\*\*\*\*\*\*\*\*\*\*\*\*\*

Ево већ му је седамнаеста година.Стефан ће наследити двор, а Растко?

**Растко:** Не желим да се женим! Овоземаљски пролазан живот заменићу духовним искупљењем!

 " Одбио сам царску круну и порфиру и сад ево

 Мира тражим у скромноме манастиру"

**Стефан Немања:** Не одбиј оца свога, родитељска реч је светиња! Души ми бола не наноси! Родитељска реч се не одбија! Треба да помажеш браћи на двору!

**Растко:** Моја мисија је осветљење и повратак православне вере! Српска земља мора да стекне своју веру, и да се одрекне паганске! Чека ме далек пут, у сну ми се јавио Отац наш!

У двор долази некакав калуђер, и успева да заинтересује Растка за хришћанске легенде и божији живот! Под изговором да иду у лов, Сава и калуђер одлазе у манастир.

 **Калуђер:** Свет трошни и приземни, у којем царују неморал, раскол тела, трошност душе и пролазност овоземаљског живота замени светачким!

 Посвети себе своме народу, избори се за српску веру и снагу нашег народа!

**Сава:** Из твојих уста мудрост се точи, осећам да је пут духовности мој једини! Остављам те, и бежим са тобом у манастир!

**Отац Немања:** Позови војводо оног калуђера да се огреје! Ред је, и ваља се! Господару, он је нестао , а нема ни вашег сина Растка!

Немања Какав је ово ужас са нама? Куд се деде дете наше?

 **Војвода:** Тако ми части, кунем се да ћу умирити срце твоје, и наћи дете! Кад осети глад и неудобност хладног манастира, ето га у нашем двору!

**Немања:** Речи ти се позлатиле, али слутим да је ово растанак родитеља и сина заувек! То је Растков пут ! Организуј потеру! Знаш колика је болест љубав родитељска према детету! Огањ који заувек гори, а не да се угасити! Ако се пожуриш, вратиш ми сина, те утешиш срце моје, а матери ослободиш душу од патње, обдарићу те богато, и имаћеш у мени увек пријатеља и добротовора!.

**Отац:** Ако утешиш срце моје родитељско, примићеш од нас многе части! А ако презреш и одбациш нашу молбу, знај да ће место љубави завладати непријатељство!

Српски војовода са војницима стиже у Пантелејмон. Ето га, уђе у манастир и ту је још!

**Отац:** Стража! Опколите га, не сме ни птица да полети из манастира!

**Монаси:** Хајде, донесите послужења, и нахраните путнике намирнике, долазе из далека! Ред је!

Монах кришом говори Растку да се преобуче и одене у монашку ризу!

 Војници су се пробудили и у паници вичу.

Нема господара! Почеше да ударају монахе. Говорите, где је млади принц Растко? Нико жив неће изаћи одавде док не признате!

**Сава:** Не чините грех, својом вољом сам отишао! Бог ме је једне ноћи позвао! То је моја заклетва и судбина! Поручите оцу, ако хоће у миру да ме посети нека дође! Жив се на двор не враћам! То је реч и заклетва Немањића! Мој пут је давно на небу записан! Ја сам од рођења слуга Свевишњи!

 Узмите ову косу и рису, па се вратите у двор и поздравите оца! Овде вам са оружјем није место! Не навлачите клетве на себе проливајући калуђерску крв!

 Растко више нисам, ни Немањић! Сава је моје, световно име!

Сава довикује војводи.

 **Сава:** И поручи оцу да ми опрости! Увек ме је учио да слушам своје срце и будем искрен! Спознаће и он прави пут хришћанске светлости!

Син је оставио оца самодршца, н скрхан болом, поврати се сину Сави, гоњен топлом родитељском љубављу којој праштање је врлина рече:

**Сава:** Овде, међу зидовима хладним, и тихим, осећам, како постајем чист, беспутан, бестелесан! Телесно је оклоп људске душе , која је најмирисније цвеће! Отац је послушао сина, младост је понекад мудрија од старости! Пред нама је велико ходочашће!

**Немања:** Сине, шаљем ти ово благо да имаш све што пожелиш, и живиш у раскоши! Празан је и пуст двор без тебе! Долазим да увеличам твоју жртву и остварим српски православни сан! Саградићемо манастире, раширићемо православље, посућемо полен вере, као пчелињи прах по васцелом свету!

**Сава:** Злато је проклето, ако није душом оплемењено! Нисам га знојем зарадио! Следићу Христов пут, дариваћу бескућнике! То је моја мисија! Господ Бог је рекао: "Ако имаш, подај сиромашноме, бићеш награђен! Великодушност је врлина, тврдичлук, горка људска мана!

Ноћу је разносио топао хлеб, када га једне ноћи разбојници нападоше. Иђаше бос од манастира до манастира!

**Разбојници:** Ко си ти!? Ништа од новца немаш , лице ти је плементих црта!

**Сава:** Подарите ми живот, и богато ћу вас даривати!

**Разбојник:** Спасио си нас од змије и медведа, птице те слушају, са тобом разговарају!.Ти си чудотворац!

**Отац:** Помилуј ме чедо, о срце моје! Ја сам све оставио, и теби једином се вратио! Шта да ти дам, што си ме од таштога света отргао, и тако се, за моју душу стараш и трудиш!

Сава је уснио чудан сан у којем му се јавио лик неког старца мудраца. Изнад његове главе је сијала звезда!

**Старац:** Љубиш са оцем и помажеш туђинце и убоге! Манастир сагради да буде на корист целом твом народу! Не расипај блага узалуд! Векови ће ти име помињати! Дигни из мрака незнања српске паганске душе, и просветли их православљем! То је твој завет! Нека овде изникне манастир, плод твоје љубави према Богу!

**Немања:** Чедо моје, метни ме на расу и положи ми камен под главу. Дошао је час растанка! Мрак је завио Србију у црно! Браћа ти се завадише око престола! Не дозволи да мржња, братеубиство направи! Помири их својом вером! Не дај да се створе два нова Каина!

 П О В Р А Т А К У О Т А Ч А С Т В О

Стефан се ожени бугарском принцезом, млађи брат Вукан, заплашен за будућност земље, зарати и крене својом крвљу против братске! Каин је љубио брата Авеља, али их мржња и завист завадише и учинише највећим крвницима!

 **Свети Сава:** Крвно сродство те обавезује, врати се у двор и измири браћу! То је твој завет мртвом оцу!

Зар брат на брата да удари!'Угри туђини да завладају нашом земљом!Морам узаврелу крв смирити, страсти и мржњу у љубав вратити! Брат на брата да удари! То ли је Србија дочекала!?

 К Р А Ј